Z Á P I S N I C A
zo zasadnutia Obecného zastupiteľstva v Rakoviciach  
konaného dňa  6. decembra 2014 

Prítomní:

Starosta obce    -     Dušan Daloš                         

Poslanci OZ     -     Mgr. Romana Dalošová 
 Ján Hevier
		        Anna Magalová
		        Miroslav Masár	
                                Ing. Július Šmýkal	

Ostatní prítomní:     Jarmila Chnápková – zapisovateľka
		         Mária Dekanová
		         Ing. Lucia Duračková – kontrolórka obce		                    

Program rokovania:

1.	Otvorenie zasadnutia a určenie overovateľov zápisnice
2.	Kontrola uznesení
3.	Zmena rozpisu rozpočtu ZŠ s MŠ Rakovice – použitie dotácie na kapitálové výdavky
4.	VZN č. 18/2014 o pravidlách času predaja v obchode a času prevádzky služieb
5.	VZN č. 23/2014 o miestnom poplatku za komunálne odpady a drobné stavebné odpady 
6.	VZN č. 27/2014 o podmienkach predaja výrobkov a poskytovania služieb na trhových miestach a trhový poriadok
7.	Schválenie odpredaja pozemku
8.	Zmena rozpočtu obce Rakovice na rok 2014
9.	Rozpočet Obce Rakovice na roky 2015, 2016 a 2017  
10.	Rôzne
11.	Záver

R o k o v a n i e :

Bod 1. Otvorenie zasadnutia a určenie overovateľov zápisnice.

Rokovanie obecného zastupiteľstva zahájil starosta obce p. Dušan Daloš. Starosta obce  konštatoval, že na rokovaní sú prítomní všetci poslanci obecného zastupiteľstva, čím je OZ uznášaniaschopné. Ďalej starosta oboznámil prítomných poslancov s programom zasadnutia OZ, ktorý poslanci obdržali na pozvánkach. Starosta navrhol doplniť do tohto programu jeden bod zmena rozpisu rozpočtu ZŠ s MŠ Rakovice. Za overovateľov zápisnice určil starosta obce poslancov Jána Heviera a Ing. Júliusa Šmýkala. O programe zasadnutia s doplnením bodu programu dal starosta hlasovať.

Hlasovanie:
Počet poslancov:                                            5
Počet prítomných poslancov:                        5 
Počet prítomných poslancov pri hlasovaní:  5
Hlasovanie:   za  :          5         
                      proti:        0
                      zdržal sa:  0
U z n e s e n i e   č.  98/2014
Obecné zastupiteľstvo v Rakoviciach
o d p o r ú č a
rokovať na zasadnutí OZ podľa programu uvedeného na pozvánkach s doplnením bodu programu pred bod 3: Zmena rozpisu rozpočtu ZŠ s MŠ Rakovice – použitie dotácie na kapitálové výdavky. 

Bod 2. Kontrola uznesení

Kontrolu uznesení z predchádzajúceho zasadnutia OZ previedol starosta obce p. Dušan Daloš. Konštatoval, že uznesenia z predchádzajúceho OZ boli splnené. 
U z n e s e n i e  č.  99/2014
Obecné zastupiteľstvo v Rakoviciach
k o n š t a t u j e,
že uznesenia z predchádzajúceho zasadnutia OZ boli splnené.

Bod 3. Zmena rozpisu rozpočtu ZŠ s MŠ Rakovice – použitie dotácie na kapitálové výdavky

ZŠ s MŠ Rakovice žiada o pretransformovanie dotácie bežných výdavkov na kapitálové výdavky. Školská jedáleň dosiahla v roku 2014 vlastné príjmy vo výške 3017,00 eur, z tejto čiastky žiadajú od OZ súhlas na použitie týchto vlastných príjmov na kapitálové výdavky vo výške 2560,00 eur. Táto suma je potrebná na zakúpenie kombinovaného sporáka do školskej jedálne, nakoľko zastaraná technika v školskej jedálni nie je postačujúca na počet jedál, ktoré sa momentálne v jedálni pripravujú. Kontrolórka obce navrhla žiadanú zmenu schváliť. Starosta dal o návrhu hlasovať.
 
Hlasovanie:
Počet poslancov:                                           5
Počet prítomných poslancov:                        5 
Počet prítomných poslancov pri hlasovaní:  5
Hlasovanie:   za  :          5         
                      proti:        0
                      zdržal sa:  0

U z n e s e n i e   č. 100/2014
Obecné zastupiteľstvo v Rakoviciach
s c h v a ľ u j e
pretransformovanie použitia bežných výdavkov školskej jedálne pri ZŠ s MŠ Rakovice na kapitálové výdavky v sume 2560,00 eur. 
 
Bod 4. VZN č. 18/2014 o pravidlách času predaja v obchode a času prevádzky služieb 

Návrh VZN bol zverejnený na internetovej stránke obce a na úradnej tabuli obce dňa 20.11.2014. Na základe sťažností občanov na usporadúvanie zábav a diskoték sa OZ rozhodlo obmedziť prevádzkovanie zábav, diskoték a hudobnej produkcie v prevádzkarniach v obci Rakovice len na čas konania osláv hodov v mesiaci júl v čase od 20,00 hodiny do 03,00 hodiny rannej. Prevádzky v obci sú dosť nešťastne umiestnené v obytných častiach obce. Námietky k tomuto VZN neboli podané. Starosta dal o VZN hlasovať. 

Hlasovanie:
Počet poslancov:                                           5
Počet prítomných poslancov:                        5 
Počet prítomných poslancov pri hlasovaní:  5
Hlasovanie:   za  :          5         
                      proti:        0
                      zdržal sa:  0

U z n e s e n i e   č.  101/2014
Obecné zastupiteľstvo v Rakoviciach
s c h v a ľ u j e
VZN obce Rakovice č. 18/2014 o pravidlách času predaja v obchode a času prevádzky služieb na území obce Rakovice.

Bod 5.  VZN č. 23/2014 o miestnom poplatku za komunálne odpady a drobné stavebné odpady 

Návrh VZN bol zverejnený na internetovej stránke obce a na úradnej tabuli dňa 18.11.2014. Od 15.10.2014 nadobudol účinnosť zákon č. 268/2014, ktorým sa mení a dopĺňa zákon č. 582/2004 Z z. o miestnych daniach a miestnom poplatku za komunálne odpady a drobné stavebné odpady. Touto novelou dochádza k viacerým zmenám a úpravám tohto zákona a to: zákonom sa zavádza povinnosť obce vydávať rozhodnutia o vyrubení poplatku aj pri množstevnom zbere. Poplatník tak môže uplatniť opravné prostriedky podľa daňového poriadku rovnako ako pri ostatných miestnych daniach. Obec Rakovice však aj v minulosti vydávala rozhodnutia právnickým osobám hlavne z dôvodu vymáhania nedoplatkov. Ďalej sa touto novelou spresňuje ustanovenie vo vzťahu k splnomocňovaciemu ustanoveniu, podľa ktorého poplatníkovi obec poplatok zníži alebo odpustí, ak preukáže splnenie podmienok na základe podkladov, ktoré obec ustanoví všeobecne záväzným nariadením. Z tohto dôvodu sú presne definované podklady, ktoré musí poplatník preukázať pri žiadosti o úľavu alebo odpustenie poplatku. Pripomienky podané neboli. Starosta obce dal o návrhu VZN č. 23/2014 hlasovať.   

Hlasovanie:
Počet poslancov:          			5 
Počet prítomných poslancov:      		5
Počet prítomných poslancov pri hlasovaní: 	5
Hlasovanie:   za  :            5
	        proti:            0	           
        zdržal sa:      0

U z n e s e n i e   č.  102/2014
Obecné zastupiteľstvo v Rakoviciach
s c h v a ľ u j e
VZN obce Rakovice č. 23/2014 o miestnom poplatku za komunálne odpady a drobné stavebné odpady. 

Bod 6.  VZN č. 27/2014 o podmienkach predaja výrobkov a poskytovania služieb na trhových miestach a trhový poriadok v obci Rakovice

Návrh VZN bol zverejnený na internetovej stránke obce a na úradnej tabuli obce dňa 20.11.2014.  Na základe zákona č. 178/1998 Z. z. o podmienkach predaja výrobkov a poskytovania služieb na trhových miestach je obec splnomocnená ustanoviť vo VZN aké potraviny a aké výrobky sa môžu v obci ambulantne predávať a podmienky ich predaja. Obec zriaďuje trhové miesta na verejnom priestranstve pred obecným úradom a pred miestnym pohostinstvom, určuje predajný a prevádzkový čas na trhových miestach a to v stredu a vo štvrtok v čase od 9,00 hod. do 16,00 hod. Ak príde podnikateľ alebo fyzická osoba do obce predávať, musí najskôr prísť na obecný úrad, kde predloží všetky potrebné doklady, ako je žiadosť na povolenie predaja, doklad o oprávnení na podnikanie podľa osobitných predpisov, čestné vyhlásenie žiadateľa o tom, že všetky predávané výrobky pochádzajú z jeho vlastnej pestovateľskej alebo chovateľskej činnosti, fotokópia strany označenej ako záznam daňového úradu z knihy elektronickej registračnej pokladnice žiadateľa a pod. podľa zákona č. 178/1998 Z. z. podľa § 4 a 5. Obec vystaví povolenie na základe predložených podkladov. O vydaní povolenia na predaj výrobkov a poskytovania služieb na trhovom mieste obec telefonicky alebo elektronicky bezodkladne informuje Finančné riaditeľstvo Slovenskej republiky. Navrhujeme z dôvodu administratívneho zaťaženia predajné dni len v stredu a štvrtok. Návrh VZN bol predložený na schválenie aj na Štátnu veterinárnu a potravinovú správu do Trnavy. Oznam o pripomienkach k tomuto VZN sme zatiaľ neobdržali. Pripomienky k návrhu VZN neboli podané. Starosta obce dal o návrhu VZN hlasovať. 

Hlasovanie:
Počet poslancov:                                           5
Počet prítomných poslancov:                        5 
Počet prítomných poslancov pri hlasovaní:  5
Hlasovanie:   za  :          5
	          proti:        0	           
         zdržal sa:   0

U z n e s e n i e    č. 103/2014 
Obecné zastupiteľstvo v Rakoviciach
s c h v a ľ u j e
VZN obce Rakovice č. 27/2014 o podmienkach predaja výrobkov a poskytovania služieb na trhových miestach a trhový poriadok

Bod 7. Schválenie odpredaja pozemku

Zámer priameho predaja majetku obce Rakovice 01/2014 bol vyvesený na úradnej tabuli obce a na internetovej stránke obce dňa 12.11.2014. Zvesený bol dňa 5.12.2014. Obec Rakovice predáva pozemok podľa uznesenia č. 78/2014 zo dňa 30.10.2014 p. č. 806/72 o veľkosti 321 m2 vedený ako záhrada podľa zákona č. 138/1991 Zb. o majetku obcí § 9a ods. 1 písm. c) priamym predajom. Lehota na doručenie cenových ponúk bola do 3.12.2014. Obdržali sme len jednu ponuku od p. Martina Konopu, bytom Nové Mesto nad Váhom, kde bola ponúkaná suma 7.062,00 eur za uvedený pozemok. Všeobecná hodnota pozemku na základe znaleckého posudku č. 70/2014 vypracovaná znalcom Ing. Miroslavom Kotulom, Banka, Bazovského 37, je vyčíslená na 6.940,02 eur. Podľa §9a ods. 1 písm. c)  zákona č. 138/1991 Zb. o majetku obcí môže obec previesť majetok obce priamym predajom najmenej za cenu vo výške všeobecnej hodnoty majetku stanovenej podľa osobitného predpisu (znaleckého posudku). Keďže obci bola predložená len jedna cenová ponuka a tá je v súlade s vyššie uvedeným, starosta obce dal hlasovať o prevode nehnuteľnosti podľa zámeru priameho predaja. 
 
Hlasovanie:
Počet poslancov:                                           5
Počet prítomných poslancov:                        5 
Počet prítomných poslancov pri hlasovaní:  5
Hlasovanie:   za  :          5
	          proti:        0	           
         zdržal sa:   0

U z n e s e n i e   č.  104/2014
Obecné zastupiteľstvo v Rakoviciach
s c h v a ľ u j e
v súlade so zákonom č. 138/1991 Zb. o majetku obcí, §9a ods. 1 písmeno c) odpredaj pozemku v k. ú. Rakovice p. č. 806/72 o výmere 321 m2 – záhrada, vo vlastníctve obce Rakovice, vedeného v katastri nehnuteľností Rakovice, na základe vyhotoveného Geometrického plánu č. 670-45/2014, vytvoreného Milanom Kollárom - geodetom, Dubovany č. 243, kupujúcemu Martinovi Konopovi, bytom Dr. I. Markoviča 9, Nové Mesto nad Váhom, nar. ..........., za kúpnu cenu 22,00 eur za 1 m2, spolu za cenu 7062,00 eur.  Náklady na vyhotovenie kúpnej zmluvy a poplatok na zápis do katastra nehnuteľností bude znášať kupujúci. 

Bod 8. Zmena rozpočtu obce na rok 2014

Materiály k tomuto bodu rokovania obdržali poslanci na zasadnutí zastupiteľstva, ide o 4. zmenu rozpočtu. Účtovníčka obce Mária Dekanová vysvetlila poslancom aké zmeny navrhuje v rozpočte obce na rok 2014 ešte vykonať. Hlavné zmeny nastali v kapitálových výdavkoch obce. Obec v roku 2014 obdržala príjem z recyklačného fondu, dividendy obce zo spoločnosti Rakovice s.r.o. za predchádzajúce roky sa mierne navýšili, prijali sme platbu za predaj pozemku, ktorý bol schválený ešte v roku 2013. Vo výdavkoch sa navýšil rozpočet v programe sociálne služby občanom a v administratíve. Doplnilo sa do rozpočtu teraz schválené pretransformovanie bežných výdavkov ZŠ s MŠ Rakovice na kapitálové výdavky na nákup sporáka do školskej jedálne. Z rozpočtu programu prostredie pre život boli presunuté finančné prostriedky do programov administratíva, interné služby obce, bezpečnosť, právo a poriadok. Kontrolórka obce nemala k tejto zmene rozpočtu pripomienky, poslanec Ing. Šmýkal navrhol predloženú zmenu rozpočtu schváliť.  Starosta dal o návrhu hlasovať. 

Hlasovanie:
Počet poslancov:                                           5
Počet prítomných poslancov:                        5 
Počet prítomných poslancov pri hlasovaní:  5
Hlasovanie:   za  :          5         
                      proti:        0
                      zdržal sa:  0

U z n e s e n i e   č.  105/2014
Obecné zastupiteľstvo v Rakoviciach
s c h v a ľ u j e
zmenu rozpočtu obce Rakovice na rok 2014:
rozpočet obce po 4. zmene: 
•	príjmy obce Rakovice za rok 2014  : 780.685,00 eur
-	z toho príjmy bežného rozpočtu: 735.605,00 eur
-	z toho príjmy kapitálového rozpočtu: 9.387,00 eur
-	z toho príjmy z finančných operácií: 35.693,00 eur
•	výdavky obce Rakovice za rok 2014 : 780.685 ,00 eur
-	z toho výdavky bežného rozpočtu: 682.337,00 eur
-	z toho výdavky kapitálového rozpočtu: 59.995,00 eur
-	z toho výdavky z finančných operácií: 38.353,00 eur

Bod 9. Rozpočet Obce Rakovice na roky 2015, 2016 a 2017  

Účtovníčka obce p. Dekanová predložila poslancom návrh rozpočtu na roky 2015, 2016 a 2017. Zostatok finančných operácií za rok 2013 po vykrytí schodku bol vo výške 71 065,88 eur. V Záverečnom účte za rok  2013 sa schválilo použitie týchto prostriedkov na kapitálové výdavky v roku 2014. Do príjmových finančných operácií na rok  2014 bola zapojená len predpokladaná suma 18 934,00 eur, ktorá sa mala použiť na kapitálové výdavky v roku 2014.  Rozdiel 52 132,00 eur sa zapája do príjmových finančných operácií v roku 2015 ako zostatok prostriedkov z predchádzajúcich rokov. Z významných položiek kapitálového rozpočtu je v sú v návrhu uvedené položky na kúpu pozemku určeného na vybudovanie zberného dvora, na kamerový systém, na prístavbu materskej školy, na dobudovanie verejnej kanalizácie v obci a rozšírenie spoločnej ČOV v obci Veselé. Starosta dal o návrhu rozpočtu na roky 2015, 2016 a 2017 hlasovať.
 
Hlasovanie:
Počet poslancov:                                           5
Počet prítomných poslancov:                        5
Počet prítomných poslancov pri hlasovaní:  5
Hlasovanie:   za  :          5
	          proti:        0	           
         zdržal sa:   0

U z n e s e n i e   č.  106/2014
Obecné zastupiteľstvo v Rakoviciach
a)  s c h v a ľ u j e   rozpočet obce Rakovice na rok 2015 ako vyrovnaný:
   príjmy obce na rok 2015   :  753 218,00 eur
-	  z toho príjmy bežného rozpočtu: 696.086,00 eur
-	z toho príjmy kapitálového rozpočtu: 5.000,00 eur
-	z toho príjmy z finančných operácií: 52.132,00 eur

  výdavky obce na rok 2015  :  753 218,00 eur
-	z toho výdavky bežného rozpočtu: 662.886,00 eur
-	z toho výdavky kapitálového rozpočtu: 52.132,00 eur
-	z toho výdavky z finančných operácií: 38.200,00 eur

b)  b e r i e   n a   v e d o m i e  rozpočet obce Rakovice na rok 2016
    príjmy obce     : 708 731,00 eur
    výdavky obce  : 708 731,00 eur
 
c)  b e r i e   n a   v e d o m i e  rozpočet obce Rakovice na rok 2017:
    príjmy obce     :  714 699,00 eur
    výdavky obce   : 714 699,00 eur

Bod 9. Rôzne  

9.1.
V našej obci každoročne s príchodom nového roka organizujeme ohňostroj. Starosta sa v prvom rade spýtal poslancov, či budeme alebo nebudeme robiť ohňostroj. Poslanec Ing. Šmýkal navrhol, aby sme ohňostroj usporiadali a vyčlenili na neho čiastku z rozpočtu obce tak ako minulý rok – sumu 500,00 eur. Starosta obce osloví miestnych podnikateľov o príspevok na ohňostroj. Technické a organizačné zabezpečenie ohňostroja budú mať na starosti miestni hasiči. Tiež budú dbať na bezpečnosť pri odpaľovaní ohňostroja. Každoročne sa ohňostroj začína o 17,00 hodine dňa 1.1. Starosta dal o návrhu Ing. Šmýkala hlasovať.

Hlasovanie:
Počet poslancov:                                           5
Počet prítomných poslancov:                        5 
Počet prítomných poslancov pri hlasovaní:  5
Hlasovanie:   za  :          5
	          proti:        0	           
         zdržal sa:   0

U z n e s e n i e   č.  107/2014
Obecné zastupiteľstvo v Rakoviciach
s c h v a ľ u j e
uskutočniť dňa 1.1.2015 o 17,00 hodine na miestnom ihrisku oslavy príchodu nového roku s odpálením ohňostroja, na ktorý sa vyčlení z rozpočtu obce čiastka 500,00 eur.

9.2.
Starosta obce oboznámil prítomných poslancov s tým, že na základe vyhotoveného Geometrického plánu č. 670-45/2014, vytvoreného Milanom Kollárom - geodetom, Dubovany č. 243, ktorý bol vyhotovený na obnovu právneho stavu pôvodných parciel 812/1 a 813/103, bola vytvorená parcela č. 806/70 o výmere 175 m2 – zastavané plochy a parcela 806/69 o výmere 59 m2 – zastavané plochy, ktoré sú vo vlastníctve fyzických osôb p. Márie Šurinovej, bytom Veselé č. 206, p. Rozálie Bernátovej, bytom Veselé č. 206 a p. Miroslava Pilku, bytom Trnava, Saleziánska 34 v spoluvlastníckych podieloch spolu o veľkosti 1/1. Parcela č. 806/69 o výmere 59 m2 je vlastne súčasť cesty – miestnej komunikácie, ktorá vedie od miestneho pohostinstva po pozemky, ktoré sú zahrnuté podľa územného plánu obce ako Obytná zóna IV. Časť nehnuteľnosti pozemku p. č. 812/1, z ktorej sa vytvorili pozemky p. č. 806/69 a 806/70, budú spoluvlastníci nehnuteľnosti predávať kupujúcemu, ktorý má o predmetný pozemok záujem, a preto sa obrátili na starostu obce, či by obec nemala o  pozemok p. č. 806/69 záujem, keďže pozemok tvorí vlastne miestnu komunikáciu. Obec odkupovala od občanov pozemky ležiace pod ihriskom za cenu 5,00 eur za 1 m2. Je na poslancov obce, či od vlastníkov nehnuteľnosti tento pozemok o výmere 59 m2 odkúpime a za akú cenu. Poslanec Ing. Šmýkal navrhol odkúpiť od vlastníkov pozemok p. č. 806/69 za cenu 5,00 eur za 1 m2. Poslanci s jeho návrhom súhlasili, nik z poslancov nemal iný návrh. Starosta dal o návrhu Ing. Šmýkala hlasovať.
     
Hlasovanie:
Počet poslancov:                                           5
Počet prítomných poslancov:                        5 
Počet prítomných poslancov pri hlasovaní:  5
Hlasovanie:   za  :          5
	          proti:        0	           
         zdržal sa:   0

U z n e s e n i e   č.  108/2014
Obecné zastupiteľstvo v Rakoviciach
s c h v a ľ u j e
kúpu pozemku do vlastníctva obce Rakovice p. č. 806/69 o celkovej výmere 59 m2 od 3 spoluvlastníkov nehnuteľnosti podľa listu vlastníctva č. 415: Márie Šurinovej, bytom Veselé č. 206, Rozálie Bernátovej, bytom Veselé č. 206, Miroslava Pilku, bytom Trnava, Saleziánska 34 za cenu 5,00 eur za 1 m2 podľa výšky ich spoluvlastníckeho podielu, spolu za cenu 295,00 eur.  

Nakoľko neboli vznesené žiadne iné pripomienky ani dotazy,  starosta obce p. Dušan Daloš program rokovania ukončil a poďakoval prítomným za účasť.  

Overovatelia zápisnice:     Ján Hevier                                ............................................

                                           Ing. Július Šmýkal                   ............................................

Zápisnicu zapísala:            Jarmila Chnápková                  ...........................................

                                                 Dušan   D a l o š
                                                 starosta obce